### Reinhardt, Max (1873-1943)
Szülei a Pozsony megyei Somfán is éltek, őt azonban Bécs és Berlin színházi kultúrája formálta színésszé, majd rendezővé. A látványelemek erőteljes hangsúlyozásával, tömegmozgatásával a modern rendezés megalapozójának tekinthető. Vendégrendezőként az egész világot bejárta. 1899 és 1935 között Magyarországon is turnézott, 1911-ben és 1926-ban rendezett is nálunk. Bárdos Artúr asszisztensként dolgozott mellette (1909), Beregi Oszkár pedig 1907 és 1910 között játszott nála. Filmrendezéssel is foglalkozott. KF