### Zitkovszky Béla (Zsitkovszky) (1867-1930)
Fényképész, technikus, operatőr, a magyar filmgyártás egyik úttörője. Már a millenniumi kiállításon ő gondozza a mozgóképes programokat, és attól kezdve korai filmtörténetünk minden fontosabb eseményében részt vesz. Ő az Uránia ismeretterjesztő filmjeinek operatőre, majd az induló játékfilmgyártásban több rendezővel is dolgozik, többek között Kertész Mihállyal, Lázás Lajossal és Balogh Bélával. 1903-ban megalapítja a Pedagógiai Filmgyárat, az első olyan európai filmgyártó céget, mely oktatásban használható, ismeretterjesztő filmek készítésére specializálódott. 1915-ben a Mozihét folyóirat műszaki rovatának vezetője. A Magyar Kinematográfusok Országos Szövetségének egyik létrehozója és választmányi tagja volt. VGy