### kinetoscope
Az Edison által készített filmnéző szerkezet, amely egy kisebb szekrény nagyságú doboz volt. Belsejében egy, a végein összeragasztott, végtelenített filmszalagot helyeztek el, melyet egy penny bedobása után végignézhetett a néző. A szerkezet technikai megoldásai közül máig fennmaradt a filmszalag 35 mm-es szélessége és az, hogy kockánként négy perforált fog segítségével továbbította a filmet. Edison kinetoscope-színházaiban több ilyen szerkezet (általában 10-20) volt egymás mellé helyezve, így a néző egymás után több rövid filmet is végignézhetett. VGy