### Zola, Émile (1840-1902)
Francia regényíró. Az irodalmi naturalizmus atyjának tartják. Fő munkája a Rougon-Macquart-ciklus húszkötetetes alkotása, melyben a második császárság társadalmi rétegeit egy erősen terhelt család története kapcsán vizsgálja. A regényciklus azt a kísérletet próbálja megvalósítani, hogy hősei hogyan kényszerülnek viselkedni bizonyos átöröklött hajlamokkal terhelten a környezet nyomása alatt. Regényeiben gyakori a rút, alantas szenvedély, az undort keltő környezet. CsT