### örökös tartományok
Így nevezték az Osztrák-Magyar Monarchia nem magyarországi területeit, amelyeket röviden Ausztriának szoktunk nevezni. Az örökös kifejezés a tartományoknak örökletes voltára utalt. Ausztriának a dualista korszakban a következő területileg autonóm tartományai voltak: Alsó-Ausztria, Felső-Ausztria, Tirol, Salzburg, Karintia, Krajna, Stájerország, Csehország, Morvaország, Szilézia, Galícia, Dalmácia, Voralberg, Bukovina, Görz és Gradiska, valamint Trieszt és a tengermellék. SzD