### Péterfy Jenő (1850-1899)
Esszéíró, kritikus. Tanári és bölcsészdoktori végzettséget szerzett. 1872-től haláláig reáliskolai tanárként dolgozott. 1896-tól az Eötvös Kollégiumban is tanított. Bár Gyulai Páltól egy világ választotta el, 1881-től mégis folyóiratához, a nagy tekintélyű Budapesti Szemléhez szegődött. 1887-ben a Kisfaludy Társaság tagjai közé választotta. Magánykedvelő ember. A világtól elzárkózva, esztétikai és irodalmi élményei között érezte otthon magát. Esszéi átgondoltak, pontosak és tömörek, az értekező próza igazi művésze, képekben gazdag látomásos stílus és ma is élvezhető humor jellemzi. CsT