### Ugron Gábor (1847-1911)
A Balközépnek, majd a Függetlenségi Pártnak 1872 óta képviselője. A sokszor külön szerveződő erdélyi képviselőcsoport vezetője. Frakciója megengedhetőnek tartotta a delegációkban való részvételt. Irányzata a '48-as törekvésekkel szembekerült az 1894-es agrárius közgazdasági programmal, és mert elutasította az egyházpolitikai reformot is. A képviselőházi obstrukciókban aktívan szerepelt, pártja többször még akkor is tovább folytatta a képviselőházi munka akadályozását, mikor az ellenzék többsége már felhagyott azzal. SzD