### Edison, Thomas Alva (1847-1931)
Amerikai feltaláló. Laboratóriumához mintegy ezer szabadalom kötődik, ezek közül a legjelentősebbek: a távíró, a telefon szénpormikrofonja, a hengeres fonográf és a szénszálas izzólámpa. Ő állította fel 1882-ben a világ első villanytelepét New Yorkban. 1915-ben Nobel-díjat kapott. A mozgókép megalkotását is sokan neki tulajdonítják. Kísérleti laboratóriumaiban munkatársaival több eljáráson dolgozott egy időben, mozgóképes kísérleteit W. K. L. Dixon nevű asszisztensével végezte. Edison igyekezett találmányait gazdaságilag kiaknázni, a kinetoscope is azt a célt szolgálta, hogy a mozgóképből kivetítés nélkül (amit ő sem tudott kielégítően megoldani) nyereségre tegyen szert. Ehhez filmeket kellett gyártania, erre a célra felépítette a világ első filmstúdióját, a Black Mariát. FZ-VGy