### Mazzantini, Luigi (1857-1921) Olasz balettmester, koreográfus. 1886-ban, majd 1889 és 1894 között a budapesti Operaházban alkotott. A többi olasz koreográfus (Frigyes Campilli, Cesare Severini, Cesare Smeraldi, Niccolo Guerra) közül kiemelkedik a magyar néptáncok iránti különleges érdeklődésével. Magyarországon ő volt az első jól felkészült hivatásos koreográfus, aki a magyar nemzeti balett megteremtését tartotta szem előtt, s ennek érdekében a falvakban figyelte meg a paraszttáncokat. A Viora című balettjének 1891. évi bemutatóján székely parasztembereket hívott meg az Operaház színpadára táncolni. FL