### Gyáriparosok Országos Szövetsége (GYOSZ)
A magyar ipari nagy- és középburzsoázia érdekképviseleti szervezete 1902-1948 között. Chorin Ferencnek, a Salgótarjáni Kőszénbánya Rt. vezérigazgatójának kezdeményezésére alakult 1902. május 29-én. Jelentős anyagi erővel a háta mögött tekintélyes politikai befolyással is rendelkezett, amelyet a merkantil érdekek érvényesítésére használt. Emlékiratok, felterjesztések formájában foglalt állást gazdaságpolitikai kérdésekben. A munkásmozgalommal szemben is szervezte a munkaadók együttműködését. FZ