### Uitz Béla (1887-1972 )
Kassákhoz hasonlóan lakatosnak tanult, 1908-ban vették fel a Képzőművészeti Főiskolára. 1914-es kiállítása nagy sikert aratott. Korai munkássága Cézanne, a kubizmus, a baloldali expresszionizmus, közvetlenül pedig Nemes Lampérth József hatása alatt állt. Csatlakozott A Tetthez, majd a MA munkatársa, egy darabig társszerkesztője volt. Kassák egyik húgát vette feleségül. A Tanácsköztársaság alatt a proletár tanműhely igazgatója volt, számos híressé vált plakátot készített. A forradalom után rövid időre letartóztatták, majd Bécsbe emigrált. Fontos művészetkritikai cikkeket írt a MÁ-ba, később Komját Aladárral megalapította az Egység című kommunista folyóiratot. KA