### Erdős Renée (1879-1956)
A kortársak a "legerotikusabb magyar írónő"-ként tartották számon. Második verseskötete, a Versek (1902) - melyet a Bródy Sándorhoz fűző szerelme ihletett s melyet éppen Bródy rendezett sajtó alá - szinte sokkolóan hatott a korabeli olvasóira, mert a konvenciókkal dacolva nyíltan képviselte a nők jogát a szexuális örömre. Erdős Renée később katolizált és megtagadta korai verseit. Regényei (Santerra bíboros, 1922; A nagy sikoly, 1923) konzervatív nézőpontjuk ellenére heves kritikai visszhangot váltottak ki, mert ábrázolni merték a testi szerelmet. VA