### Goldberger család
A spanyol-zsidó eredetű család a 18. században telepedett meg Óbudán. Goldberger Ferenc 1784-ben alapította kékfestő manufaktúráját, amelyet fia a reformkorban gyárrá fejlesztett. Az ő kilenc fia, illetve unokái vezetése alatt korszerű nagyüzemmé, szervezetét tekintve részvénytársasággá vált a vállalat. A család kiemelkedő tagja volt Goldberger Leó, aki 1908-tól 1944-es deportálásáig nemcsak a vállalatot irányította, hanem a különböző gazdasági egyesületeknek és a budapesti társasági életnek is vezető egyénisége volt. FZ