### szürrealizmus
Irodalmi, filozófiai és képzőművészeti irányzat. Az elnevezést Guillaume Apollinaire költő használta először. A stílus manifesztumát 1924-ben André Breton fogalmazta meg, bár a jelenség kezdetei már 1914-től megtalálhatók az irodalomban és a képzőművészetben. Az álom művészeti kiaknázása, tudatalatti tartalmak megjelenítése jellemzi. Módszerei: az egymástól távoli eszmék, tárgyak váratlan összekapcsolása, az érzékek összezavarása, a szabad asszociációk kiaknázása, például az automatikus írás. GK