### Richter, Hans (1843-1916)
Kiemelkedő jelentőségű magyar karmester (eredeti neve: Richter János). A győri egyházi karnagy, Richter Antal fia. Bécsben tanul. Hamarosan Wagner környezetébe kerül. Az ő ajánlására lesz a müncheni opera karigazgatója. 1871-1875 között a pesti Nemzeti Színház karnagya. Ezt követően a bécsi udvari operához kerül (1875-1900). Eközben különböző helyeken dirigál, többek között a Wagner-kultusz központjában, a Bayreuthi Ünnepi Játékokon és Angliában. Végül nyugdíjba vonulásáig (1900-1910) a manchesteri Hallé-féle szimfonikus zenekar és a londoni Covent Garden német nyelvű opera-előadásainak dirigense. VL