### Ybl Miklós (1814-1891)
Bécsben, Budapesten, Münchenben tanult. Első jelentős megbízatása Károlyi István fóti kastélyának a bővítése és a fóti római katolikus templom tervezése (1845-1855), amely a romantikus templomépítészet romanizáló irányának kiemelkedő hazai alkotása. Belső dekorációját nazarénus festő (Carl Blaas) készítette. Ybl több pesti palota és vidéki főúri kastély tervezője volt. Az Operaházon kívül legkiemelkedőbb munkái közé tartozik a pesti Fővámház (ma: Közgazdaságtudományi Egyetem, 1870-1874) és a Várkert-bazár (1875-1882). Hild József halála után Ybl fejezte be a Szent István-bazilika építését, s az egykori királyi palota krisztinavárosi szárnya is tervei szerint épült. GK