### Ludovika
Magyar katonai tisztképző főiskola. 1808-ban születik törvény egy magyar katonai akadémia létesítéséről, amelyet I. Ferenc feleségéről, Mária Ludovikáról neveztek el. Az 1836-ban elkészült épületben nem indulhatott meg a tanítás, mert a bécsi udvar ragaszkodott a német tanítási nyelvhez, ami a magyar országgyűlés számára elfogadhatatlan volt. Először 1849-ben működött itt tisztképzés. Az épületet 1872-ben vette át a magyar honvédelmi minisztérium a közös hadseregtől. A főiskolán a honvédség mellett a közös hadsereg, sőt 1877-től kezdve a csendőrség számára is képeztek tiszteket. SzD