### Goluchowski, Agenor gróf (1849-1921)
Diplomata. Goluchowski Agenornak (Galícia kormányzójának és 1859-1860 közötti belügyminiszterének) fia. Diplomáciai pályát fut be, 1887-1894 között bukaresti követ, 1895-től 1906-ig az Osztrák-Magyar Monarchia közös külügyminisztere. Egyszerre képviseli a hármasszövetségi és az Oroszországhoz közeledő külpolitikát. Bukását nem külpolitikai szereplése, hanem a Monarchia országainak belügyeibe való beavatkozása okozta. A magyar ellenzék neki tulajdonította a chlopyi hadparancs kiadását. SzD