### Hatvany Lajos báró (1880-1961)
Író, kritikus, irodalomtörténész. Gazdag gyáros család sarja. A századelőn Ady és a Nyugat, a harmincas években József Attila és más tehetségeink bőkezű támogatója, aki kritikai munkásságával is támogatta a magyar progressziót. Szemléleti pozícióját reprezentálja németül írt és publikált szellemes könyve (Die Wissenschaft des nicht Wissenwerten, 1908), melyben a filológiát a "tudni-nem-érdemes dolgok tudományá"-nak nevezi. Miután összetűzött Osvát Ernővel, kivált a Nyugat köréből. VA