### Vaszary János (1867-1939)
A Mintarajziskola után Münchenben, majd Párizsban tanult. Egész munkásságára jellemző, hogy rendkívüli érzékenységgel és könnyedséggel fogadta be az új festői és iparművészeti irányokat. Naturalista, népéletet ábrázoló zsánerjelenetekkel és szecessziós kompozíciókkal kezdte a pályáját. A francia századvég dekoratív, mégis festői stílusának hatását mutatja a Fekete kalapos nő (1893-1894) című festménye. Litográfiáin a Nabi-festőkhöz legalább annyira közel került, mint Rippl-Rónai. 1910-től a konstrukció, az építettség jellemzi a munkáit (Szintetikus vonalak). Tevékenységének jó része átnyúlik a két világháború közötti időszakba. GK