### Madarász József (1814-1915)
Függetlenségi politikus. Madarász László testvére. Már a reformországgyűléseken is részt vesz jurátusként, 1832-1836-ban pedig egy távol lévő főrend képviselője. 1848-ban országgyűlési képviselőnek választják, s a képviselőházban a radikális ellenzék egyik fő szereplője. Később Kossuth köréhez tartozik. A szabadságharc után börtönbüntetésre ítélik, 1856-ban szabadul Kufsteinből. 1861-től folyamatosan a sárkeresztúri kerület képviselője. A szélsőbal egyik vezetője, azok közé tartozik, akik a kiegyezés elleni tiltakozásul nem vettek részt az 1867-es koronázáson. Az 1848-as, majd a Függetlenségi Pártban mindig a közjogilag radikálisok közé tartozik. SzD