### Lugosi Béla (1882-1956)
1900-ban került színpadra. Vidéki színészkedés és magánszínházi szereplés után 1911-ben lett a Nemzeti Színház tagja, de csak kisebb szerepeket kapott. 1918-1919-es szakszervezeti szervezőtevékenysége miatt 1919-ben emigrált. Bécs és Berlin után az USÁ-ban először (1922 és 1928 között) magyar színtársulatokban játszott és rendezett. 1930-ban forgatta első Drakula-filmjét, innentől kezdve már csak rémtörténetek főszerepeit alakította. KF