### párbér Az a terményben, készpénzben, kézi vagy igás napszámban teljesített szolgáltatás, amelyet az egyházközség minden családja vagy maga a község a katolikus lelkészek, kántorok és tanítók eltartására teljesíteni tartozott. Mennyiségét a jogszokás, az egyházközség alapítólevele vagy a község és a plébános közötti szerződés szabta meg. Az állam közreműködésével közadók módjára hajtották be, hasonlóan a többi bevett felekezet által a híveikre kivetett adókhoz. KL