### Szent István Társaság
Katolikus irodalmi és könyvkiadó vállalat. 1848-ban Fogarasy Mihály nagyváradi kanonok alakította meg Jó és Olcsó Könyvkiadó Társaság néven "nevelési, épületes és felvilágosító könyvek terjesztésére". 1852-ben vette föl Szent István nevét. Naptárakat, hitélethez kapcsolódó, tudományos és irodalmi könyveket publikált, 1869-től a katolikus egyházi iskolák tankönyveinek hivatalos és egyedüli kiadója. 1899-ben nyomdát vásároltak, országos terjesztői hálózatot állítottak föl, 1904-ben alakultak részvénytársasággá. 1887-ben indította meg a Katolikus Szemlét, mely az ugyancsak ekkor alakult Tudományos és Irodalmi Osztály hivatalos folyóirata volt. CsT