### Magyar Általános Hitelbank
1867-ben a bécsi Rothschild-bankház, valamint magyar nagytőkések és nagybirtokosok alapították. Folyószámla-műveletekkel, takarékbetétek gyűjtésével, jelzálogkölcsönök folyósításával, iparvállalatok alapításával és finanszírozásával foglalkozott. Alapításától kezdve részt vett az állami hitelműveletek lebonyolításában. A korszak végére Kornfeld Zsigmond vezetése alatt ipari és kereskedelmi vállalatokból, bányákból, könyvkiadókból, szállodákból álló hatalmas gazdasági birodalmat épített ki, amelyet 1946-1947-ben államosítottak. FZ