### Haynald Lajos (1816-1891), kalocsai érsek (1867-1891)
1852-től erdélyi püspök, de 1863-ban a Schmerling-kormánnyal szembeni ellenzéki magatartása és a magyar politikai igények melletti kiállása miatt lemondatták. Ekkor néhány évig a római kúriában dolgozott. 1867-ben kalocsai érsek lett, majd 1879-től bíboros. A 19. század egyik legkiemelkedőbb magyar katolikus főpapja, aki elsősorban egyházpolitikai tevékenységével, tudományos munkásságával, tudomány- és művészetpártolásával tűnt ki. KL