### Lesznai Anna (1885-1966)
Költő, író, iparművész. Hatvany Lajos unokatestvére, 1913-1918 között Jászi Oszkár felesége. Egyike a keveseknek, aki a századelő valamennyi progresszív mozgalmában részt vett: egyaránt otthonos volt a Huszadik Században, a Nyugatban és a Vasárnapi Körben. Kapcsolatba került a Nyolcak képzőművészeti csoportjával is. 1919-től emigrációban élt. Önéletrajzi regénye (Kezdetben volt a kert, 1966) fontos korrajz a századelőről. VA