### Hevesi Sándor (1873-1939)
Pályáját 1892-ben a Magyar Szemle színikritikusaként kezdte. Jelentős műfordítói és szakírói tevékenységet is folytatott, továbbá nyolc színpadi művet írt. 1901-től a Nemzeti Színház rendezője. 1904 és 1908 között a Thália Társaság rendezője és művészeti vezetője. 1907-1908-ban a Népszínház főrendezője, majd viszatért a Nemzeti Színházhoz. 1912-1914 között az Operaház főrendezője. 1922 és 1932 között a Nemzeti Színház igazgatója, utána a Magyar Színházban rendezett. 1927 és 1932 között a Színiakadémia tanáraként oktatott, 1929-ben megszervezte a rendezőképzést. Ő fordította és vezette be a magyar színpadra G. B. Shaw műveit, híresek voltak Shakespeare- és Moliere-ciklusai. KF-VA