### Szilágyi Dezső (1840-1901)
Egyetemi tanár, liberális politikus. Előbb a Deák- és a Szabadelvű Párt országgyűlési tisztviselője, s 1875-ig, míg a jogszabályok lehetővé teszik, egyben minisztériumi tisztviselő is. 1878-ban a gazdasági kiegyezési tárgyalásokon mutatott magyar magatartás elleni tiltakozásul kilép a kormánypártból, s a Független Szabadelvűekhez, majd azokkal az Egyesült, később a Mérsékelt Ellenzékhez csatlakozik. Az 1880-as évek végén tér vissza a Szabadelvű Pártba, s igazságügyi miniszteri posztot vállal (1889-1895). Meghatározó szerepe van az egyházpolitikai törvények megfogalmazásában és azok elfogadtatásában. Bánffy Dezső kormánya idején (1895-1898) a képviselőház elnöke, és sokszor a miniszterelnök liberális kritikusa. SzD